 Aịzaya 39  Noge ahụ, Merodak-baladan nwa Baladan bụ eze Babịlọn zigaara Hezekaya akwụkwọ ozi na onyinye, mgbe ọ nụrụ na Hezekaya rịara ọrịa ma gbakee.Hezekaya wee malite ịṅụrị ọṅụ na ha bịara, o wee gosi ha ụlọ a na-edebe akụ ya, ọlaọcha na ọlaedo na mmanụ bọlsọm na ezigbo mmanụ na ngwá agha ya na ihe niile dị nebe a na-edebe akụ ya. Ọ dịghị ihe Hezekaya na-egosighị ha nụlọ ya nakwa nebe niile ọ na-achị.E mesịa, Aịzaya onye amụma bịakwutere Eze Hezekaya wee sị ya: Gịnị ka ndị ikom a kwuru, oleekwa ebe ha si bịakwute gị? Hezekaya wee sị: Ha si nala dị anya bịakwute m, ha si Babịlọn.O wee gaa nihu ịsị: Gịnị ka ha hụrụ nụlọ gị? Hezekaya wee zaa, sị: Ha hụrụ ihe niile dị nụlọ m. Ọ dịghị ihe ọ bụla dị nebe m na-edebe akụ nke m na-egosighị ha.Aịzaya wee sị Hezekaya: Nụrụ okwu Jehova nke ụsụụ ndị agha,Lee! Ụbọchị na-abịa, mgbe a ga-eburu ihe niile dị nụlọ gị, ihe nna nna gị hà kwakọbakwara ruo taa, laa Babịlọn. Ọ dịghị ihe ga-afọdụ, ka Jehova kwuru.A ga-akpọrọkwa ụfọdụ nime ụmụ gị ndị ikom ga-esi nahụ gị, bụ ndị ị gaje ịmụ, ha ga-aghọkwa ndị na-eje ozi nobí eze Babịlọn.Hezekaya wee sị Aịzaya: Okwu Jehova nke i kwuru dị mma. O wee gaa nihu ịsị: Nihi na udo na eziokwu ga-adịgide nụbọchị m. 